**Emil Hemming** (s. 27. kesäkuuta 2006 Vaasa) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan oikea laitahyökkääjä. Hemming pelaa pääasiassa seuran U20-joukkueessa, jonka varakapteenina hän toimii. Hemming laukoo oikealta. Häntä on yleisesti pidetty yhtensä ikäluokkansa lupaavimmista pelaajista ja Hemmingistä on parhaimmillaan odotettu ensimmäisen kierroksen varausta NHL:n varaustilaisuudessa 2024.

Ura
---

### Seuraura

Hemming on Vaasan Sportin kasvatti. Hän muutti perheineen kuitenkin jo D-juniori-ikäisenä Espooseen ja siirtyi Kiekko-Espooseen. Kaudella 2021–2022 Hemming jakoi 18 osumallaan seuran U18-joukkueen sisäisen maalipörssin voiton Anton Näykin kanssa. Hän voitti kauden päätteeksi U18 Suomen-mestaruuden. Hemming pelasi osan kaudestaan myös Kiekko-Espoon U16-joukkueessa, jossa hän onnistui tekemään yli kolmen maalin ottelukohtaisella keskiarvolla seitsemässä ottelussa 22 maalia.

Kaudeksi 2022–2023 16-vuotias Hemming siirtyi Turun Palloseuran organisaatioon yhdessä joukkuetovereidensa Tuomas Suoniemen ja Petteri Rimpisen kanssa. Hän pelasi suurimman osan kaudestaan seuran U20-joukkueessa, jossa Hemming voitti SM-pronssia.

Hemming teki kaudeksi 2023–2024 TPS:n kanssa kaksivuotisen SM-liigasopimuksen. Hän aloitti kautensa seuran U20-joukkueessa, jonka varakapteeniksi Hemming nimettiin. Hän teki liigadebyyttinsä vain 17-vuotiaana runkosarjan neljännellä kierroksella 20. syyskuuta 2023 vieraissa Oulun Kärppiä vastaan. Hemming merkittiin TPS:n kolmosketjun oikeaan laitaan Viljami Marjalan ja Vili Munkin viereen. Hän sai ottelussa jääaikaa 10.31 minuuttia. Hemming teki ottelussa myös liigauransa avausmaalin.

### Maajoukkueura

Hemming pelasi alle 18-vuotiaiden Hlinka Gretzky Cupissa vuonna 2023, jolloin hän jakoi tehoilla 4+5=9 Suomen sisäisen piste-, maali- ja syöttöpörssin voiton Tuomas Suoniemen kanssa. Hemming pelasi myös World U-17 Hockey Challengessa vuonna 2022, jolloin hän voitti pronssia. Yhteensä Hemming on pelannut 21 poikien maaottelua.

Pelityyli
---------

Hemming on kuvaillut itseään työteliääksi ja maaliahneeksi hyökkääjäksi, jonka tulee kuitenkin lisätä voimaa, jotta hän pärjäisi paremmin kaksinkamppailuissa. Hemming on maininnut esikuvakseen Nathan MacKinnonin.

Muuta
-----

Hemmingin pikkuveli Oscar pelaa hyökkääjänä Kiekko-Espoon U16-joukkueessa. Myös hänen nuorempi pikkuveljensä Jonathan pelaa jääkiekkoa. Veljesten isä Jonas Hemming pelasi omalla urallaan pudotuspelit mukaan lukien hyökkääjänä yhteensä 112 SM-liigaottelua Hämeenlinnan Pallokerhossa, Joensuun Kiekko-Pojissa ja Saimaan Pallossa. Hän loi pääsarjauraa myös Norjassa, Itävallassa ja Italiassa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2021–2022 | Kiekko-Espoo | U20-SM | 2 | 0 | 1 | 1 | 0 | – | – | – | – | – |
| 2022–2023 | TPS | U20-SM | 22 | 7 | 9 | 16 | 4 | 8 | 1 | 0 | 1 | 14 |
| 2 kautta | yhteensä | U20-SM | 24 | 7 | 10 | 17 | 4 | 8 | 1 | 0 | 1 | 14 |

Lähteet
-------

* Emil Hemming The Internet Hockey Databasessa (englanniksi)
* Emil Hemming Eurohockey-sivustolla (englanniksi)
* Emil Hemming *Elite Prospects*. Everysport Media Group AB.  (englanniksi)

### Viitteet

1. 1 2 3 4  Emil Hemming *Elite Prospects*. Everysport Media Group AB.  (englanniksi)
2. 1 2 3 4  Nyman, Marianne: "Haluan olla yksi maailman parhaista" *yle.fi*.  6.11.2022. Yleisradio Oy. Viitattu 21.9.2023.
3. ↑  Elite Prospects - Kiekko-Espoo U18 *eliteprospects.com*. Everysport Media Group AB. Viitattu 21.9.2023. (englanniksi)
4. ↑  Joukkue 2023-2024 *hc.tps.fi*. HC TPS Turku Oy. Viitattu 21.9.2023.
5. ↑  Turun palloseuran kapteenisto kaudella 2023-2024 *instagram.com*.  8.10.2023. HC TPS Turku Oy. Viitattu 3.12.2023.
6. ↑  Kärpät - TPS, 20.9.2023 *liiga.fi*.  13.10.2022. Jääkiekon SM-liiga Oy. Viitattu 21.9.2023.
7. ↑  Kärpät - TPS, 20.9.2023 *liiga.fi*.  13.10.2022. Jääkiekon SM-liiga Oy. Viitattu 21.9.2023.
8. ↑  Elite Prospects - Finland U18 *eliteprospects.com*. Everysport Media Group AB. Viitattu 21.9.2023. (englanniksi)
9. ↑  Nurminen, Veikko: Huippulupaus Emil Hemming, 17, haluaa vakiinnuttaa roolinsa Liigassa: "Olen työteliäs ja maaliahne hyökkääjä" *Jatkoaika.com*.  23.9.2023. Jatkoaika r.y. Viitattu 24.9.2023.
10. ↑  Oscar Hemming *Elite Prospects*. Everysport Media Group AB.  (englanniksi)
11. ↑  Jonas Hemming *Elite Prospects*. Everysport Media Group AB.  (englanniksi)

TPS – SM-liiga
1 Autio |
4 M. Jokinen |
6 Rafkin |
7 Lauridsen |
9 Koivu |
13 Shikera |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
49 Wernblom |
51 Nurmi |
52 Palmu (**A**) |
55 Johansson |
57 Munkki |
58 Väisänen |
59 Hemming |
61 Jasu (**C**) |
62 Jürgens |
63 Kulmala |
67 Sevänen |
76 Lindsten |
77 Haapanen |
81 Koskinen |
84 Pikkarainen |
91 J. Jokinen |
98 Teissala  

Valmentajat Miettinen – Kalto – Salo – Moisanen – Mierlahti – Rosendahl – Granholm